***Τίτλος****: χρήση τίτλου και ενδεχομένως και υπότιτλου που να περιλαμβάνει το θέμα*

*Στη διαμόρφωση του τίτλου, χρησιμοποιείται:*

* *η λογική/ αναφορική ή ποιητική/ μεταφορική με λογοπαίγνιο, παρομοίωση, μεταφορά, ομοιοκαταληξία λειτουργία της γλώσσας*
* *ο ενεστώτας, ο αόριστος, το γ΄πρόσωπο. Παραλείπονται συνήθως οι ευκολονόητες λέξεις ( άρθρα, σύνδεσμοι ή ακόμη και το ρήμα) . Το ύφος μπορεί να είναι: σοβαρό/ επίσημο, δραματικό, χιουμοριστικό. Η σύνταξη: κυρίως ενεργητική ή παθητική ( όταν δεν ξέρουμε ή δε θέλουμε να πούμε ή δεν έχει σημασία ποιος έκανε την πράξη. Το σχόλιο αποδίδεται λεκτικά ή με σημείο στίξης.*

***Σχολιασμός του τίτλου***

* *εκτενής ή σύντομος*
* *αντιστοιχία του με το περιεχόμενο του κειμένου*
* *βαθμός προσέλκυσης του ενδιαφέροντος του δέκτη*
* *αν προσιδιάζει στο ύφος του κειμένου*
* *το ύφος του ( σοβαρό/ ειρωνικό/ χιουμοριστικό)*

***Πρόλογος: παρουσίαση του θέματος***

* *αφόρμηση από γεγονός της επικαιρότητας: με αφορμή τα πρόσφατα γεγονότα…*
* *χρήση γ΄ενικού & πληθυντικού αριθμού: στο άρθρο γίνεται λόγος…/ είναι γνωστό ότι…/ μια ματιά στη σύγχρονη πραγματικότητα πιστοποιεί…*

***Κύριο μέρος:*** *ανάπτυξη του θέματος, κατάθεση επιχειρημάτων, υποθέσεων με βάση τα ερωτήματα που έχουν τεθεί*

* *είναι ήδη γνωστό…/ δεν μπορεί κανείς να αμφισβητήσει…/ δεν είναι δυνατόν να παραβλεφθεί…/ δεν πρέπει να ξεχνά κανείς…/ εύκολα θα μπορούσε κανείς να αντικρούσει τον ισχυρισμό ότι…/ θα ήταν αδύνατο να μην τονιστεί…*
* *αναντίρρητα τα αίτια θα πρέπει να αναζητηθούν…/ κυρίαρχο ρόλο στην έξαρση του φαινομένου διαδραματίζουν…/ το φαινόμενο άμεσα συνδέεται με …*
* *από τα παραπάνω μπορεί κανείς να αντιληφθεί τις συνέπειες σε ατομικό και συλλογικό επίπεδο…*
* *οι συντονισμένες προσπάθειες σε ατομικό και συλλογικό επίπεδο θα μπορούσαν να συμβάλλουν στην επίλυση του προβλήματος…/ σημαντικός είναι ο ρόλος που μπορεί να διαδραματίσει…*

***Επίλογος:*** *συμπέρασμα για το θέμα ή έκφραση κάποιας ιδέας- λύσης*

* *συνήθως κλείνουμε το άρθρο, συνοψίζοντας και διατυπώνοντας την επιθυμία – ευχή μας να εισακουστούν οι προτάσεις που έχουμε καταθέσει*
* *γίνεται επομένως εύκολα αντιληπτό…/ από τη μέχρι τώρα αποδεικτική διαδικασία γίνεται φανερό ότι…*